અમદાવાદઃ બંધન સેલિબ્રેશન્સ (અમેરિકા) અને હિતેશ ઇનોવેટિવ સોલ્યુશન્સ પ્રા. લિ.ના સંયુક્ત ઉપક્રમે ન્યુ જર્સી (યુએસએ)માં 22-23 સપ્ટેમ્બર (શનિ-રવિ)ના રોજ બંધન વેડિંગ એક્સ્પોનું આયોજન કરાયું છે. બંધન સેલિબ્રેશન્સ (અમેરિકા)ના ગોવિંદભાઈ પટેલ અને હિતેશ ઠક્કરે કહ્યું કે અમેરિકાના ગુજરાતી સમુદાય અને ભારતના લોકોની લગ્નવિષયક વિવિધ જરૂરિયાતો અને લગ્નપ્રસંગને યાદગાર બનાવવાના ઉમળકાને સહયોગ આપવાના હેતુથી અમેરિકાની ભૂમિ પર લગ્નવિષયક પ્રદર્શનનું આયોજન કરાયું છે. આ પ્રદર્શનમાં લગ્નપ્રસંગ સાથે સંકળાયેલા વિવિધ એકમો, જેવા કે વસ્ત્રપરિધાન, જ્વેલરી, ઘરેણાં, પાર્ટી-પ્લોટ્સ, ગીત-સંગીત, બ્યુટિક, મેંદી-ટેટૂ આર્ટિસ્ટ, ફ્લાવર્સ આર્ટિસ્ટ, ડેકોરેટર્સ, કેટરર્સ, ફોટોગ્રાફર, વિડિયોગ્રાફર, પરંપરાગત વસ્ત્રો, બ્રાઇડલ-વેર અને કોસ્ટમેટિક્સ, કંકોતરી-કાર્ડ, હેન્ડિક્રાફટ્સ ભાગ લઈ રહ્યા છે.